Die Familiekerk NG Kameeldrif is geleë in die Noord-Ooste van Pretoria. Hier sal jy meer as 1000 mense vind wat saam aanbid op Sondae, wat op verskeie maniere vir mekaar omgee en sorg, en hande uitsteek na die gemeenskap rondom ons. Ons sien onsself as 'n familie, en families is vir ons baie belangrik, daarom praat ons graag van onsself as 'n familiekerk. Op Saterdag 1 September hou ons ons jaarlikse Kameeldrif Bosveld Kuierfees. Kom kuier gerus die hele dag saam met ons!
Tussen die twee eredienste kry ons jongmense en kinders weer die geleentheid om die kategeseklasse by te woon. Hier in Kameeldrif noem ons die kategeseklasse CREDO. Dit is 'n akroniem vir Christus Red en Dra Ons. Credo is ook die Latynse woord wat ons gebruik vir die Apostoliese geloofsbelydenis wat ons elke Sondag hardop in die kerk bely.